Mădălina îți povestește ce tratament ia pentru Covid-19 la "Matei Balş": "Iau 12 pastile de Arbidol pe zi“.
"Iau
12 pastile de Arbidol pe zi, medicamente pentru tuse şi fac o injecţie
anticoagulantă, iar stomacul meu ripostează“. "Dozele
tratamentului împotriva Covid 19 au fost mărite din a patra zi de internare,
iar analizele la ficat îmi sunt modificate“. "Medicii
ne vizitează de două ori pe zi, ne măsoară saturaţia oxigenului şi ne adaugă
tratament simptomatic în caz de nevoie“. "Am
dezvoltat o sensibilitate la stomac pentru care am primit calmant, dar pentru
durerile de nas, de urechi şi de gât nu erau pastile în farmacia spitalului şi
am rugat un cunoscut să îmi cumpere din exterior şi să le lase la poartă“.
Mădălina e unul din
pacienții bolnavi de coronavirus și în fiecare zi îți povestește câte puțin din
toată experiența ei.Este internată de o săptămână
la Institutul "Matei Balș“ și a decis să mărturisească ce tratament primește zilnic.Ce tratament ia Mădălina,
pacientă infectată cu COVID-19, internată la "Matei Balș“"Vinerea trecută, imediat după ce am ajuns în salon, am primit anticoagulant injectabil, tratament antiviral şi pastile pentru durerile de cap care erau insuportabile. Aveam atunci aşa: pastile antivirale, câte 4 odată la 12 ore. Din a patra zi dozele au fost mărite. În momentul de faţă iau 16 pastile: medicamente antivirale de trei ori pe zi, câte 4 pastile, mai am 3 pastile ca să-mi elimine tusea şi încă o pastilă pentru durerile de stomac pe care le-am dobândit, cel mai probabil, de la acest tratament puternic. În fiecare dimineaţă medicii intră în salon şi ne întreabă ce simptome noi au apărut, dacă au apărut, şi, practic, primim tratament în funcţie de starea noastră zilnică. E posibil să ni se adauge şi alte pastile. Am anunţat zilele trecute că mă dor urechile, am acea arsură în nas şi mă doare foarte tare gâtul, mai ales în timpul nopţii simt acea durere în gât, dar pentru aceste trei simptome nu au găsit nimic în farmacia spitalului să îmi ofere. Am rugat pe cineva să îmi cumpere din exterior nişte dropsuri cu miere, vitamina C ca să îmi aline putin acea jenă din gât.În această dimineaţă doamna asistentă mi-a recoltat sânge pentru că în urmă cu câteva zile analizele din sânge nu au ieşit prea bune. Aştept să văd ce veşti îmi dă“, povestește Mădălina.